खाना पकाने के तेल से उड़ा यात्री विमान  
ब्रिटेन का एक विमान 232 यात्रियों को लेकर इतिहास में नाम दर्ज कराने के लिए उड़ा। बर्मिंघम से लानजारोत की उड़ान में खाना पकाने के तेल का ईंधन के तौर पर इस्तेमाल किया गया।
ब्रिटेन का एक विमान 232 यात्रियों को लेकर इतिहास में नाम दर्ज कराने के लिए उड़ा। बर्मिंघम से लानजारोत की उड़ान में खाना पकाने के तेल का ईंधन के तौर पर इस्तेमाल किया गया।  पिछले हफ्ते ब्रिटेन के एक हवाईअड्डे से उड़ा यह यात्री विमान जैव ईंधन का इस्तेमाल करने वाला पहला व्यावसायिक विमान बना। 'डेली मेल' की खबर में बताया गया कि दो इंजन वाले बोइंग 757 विमान के इंधन में 50 फीसदी मिश्रण हाइड्रोसंस्करित इस्टर्स और फैटी एसिड का था, जिसे खाना पकाने के तेल से तैयार किया गया था, जबकि बाकी का 50 फीसदी जेट ए1 ईंधन था।  उड़ान में इस्तेमाल किए जाने वाला यह तेल होटलों और रेस्त्रां के रसोइयों से लिया गया और फिर उनका विशेष प्रसंस्करण हुआ। थॉमसन एयरवेज के उपभोक्ता सेवा मामलों के निदेशक कार्ल गिसिंग ने कहा कि जैव ईंधन सामान्य तौर पर इस्तेमाल किए जाने वाले ईंधन की तुलना में पांच से छह गुना महंगे होते हैं, लेकिन एयरलाइन राशि खर्च करने को तैयार है, क्योंकि उसका भरोसा अक्षय जैव ईंधन पर है।